יושב ראש הכנסת

יושב ראש הכנסת הוא ראש הרשות המחוקקת בישראל, ותפקידו לנהל את ענייני הכנסת, לייצג אותה כלפי חוץ, לשמור על כבודה, על סדר ישיבותיה ועל קיום תקנונה. יושב ראש הכנסת המכהן הוא אמיר אוחנה מסיעת 'הליכוד'.

יושב הראש, או אחד מסגניו, יושב בראש הישיבות בכנסת, מנהל אותן, מעמיד שאלות להצבעה וקובע את תוצאותיה וכן את תוצאות כל הבחירות המתקיימות בכנסת. יושב ראש הכנסת וסגניו מהווים את נשיאות הכנסת, והיא המאשרת את הגשתן של הצעות חוק פרטיות ודחיפותן של הצעות לסדר היום.

בהיעדר נשיא המדינה מישראל או כאשר נבצר מנשיא המדינה למלא את תפקידו, ממלא יושב ראש הכנסת את תפקידו.

מעמד יושב ראש הכנסת
בתוקף תפקידו כיושב ראש הרשות המחוקקת וכממלא מקום נשיא המדינה, יושב ראש הכנסת הוא האדם השלישי בסדרי הקדימה הממלכתיים בישראל, לאחר נשיא המדינה, ראש הממשלה (במצב של ממשלת חילופים, ראש ממשלת ישראל החלופי הוא השלישי ויושב ראש הכנסת הוא הרביעי). הוא אף זכאי להיקבר בחלקת גדולי האומה בהר הרצל, כאחד מראשי המדינה. יושב ראש הכנסת מקבל עדכונים מודיעיניים שוטפים בלשכתו ומחזיק טלפון אדום לשעות חירום בלשכה.

תפקיד יושב ראש הכנסת הוא תפקיד ממלכתי. מרגע שנבחר על ידי הכנסת, הוא מחויב לכל חברי הכנסת מכל סיעות הבית במידה שווה אף על פי שהוא משתייך למפלגה מסוימת, לרוב המפלגה הגדולה בקואליציה. על פי הנוהג הממלכתי בישראל, גם סמכויות טקסיות וממלכתיות יש לפזר בין ראשי המדינה, ולכן פותח יושב ראש הכנסת את חגיגות יום העצמאות בטקס הדלקת המשואות בהר הרצל אשר בירושלים.

יושב ראש הכנסת, מתוקף תפקידו, מוזמן לכל האירועים והטקסים הממלכתיים ורשאי לנאום בהם אם רצונו בכך. הוא מקבל משלחות וראשי מדינות בכנסת כאשר הם מגיעים ומברך אותם במליאת הכנסת בעת שהותם, נוסע לכנסים ברחבי העולם ומשמש כנציג הכנסת והמדינה הבכיר ביותר במשלחת.

יושב ראש הכנסת נחשב במעמדו מבחינת שכר לשר בממשלה. הוא זכאי להעסיק שלושה עוזרים פרלמנטריים בנוסף לראש לשכה ומזכירות שהוא מקבל מהמשכן. יושב ראש הכנסת מקבל רכב שרד ונהג צמוד, זכאי לשירותי אבטחה מטעם המדינה ורשאי לקבל דירה מטעם המדינה בירושלים אם הוא אינו תושב העיר או סביבתה הקרובה. ליושב ראש הכנסת לשכה פרלמנטרית בכנסת בקומה השנייה בה הוא מקבל אורחים מהארץ וחו"ל.

בחירת יושב ראש הכנסת
תפקיד יושב ראש הכנסת מוסדר בחוק יסוד: הכנסת, חוק הכנסת ותקנון הכנסת.

לפי תקנון הכנסת, יושב ראש הכנסת נבחר על ידי מליאת הכנסת בהצבעה גלויה, בפרק הזמן שבין השבעת חברי הכנסת לבין הקמת הממשלה. לפי חוק הכנסת, לשם הדחת יושב ראש כנסת מכהן (להבדיל ממינוי יושב ראש קבוע) בשל התנהגות שאינה הולמת את מעמדו נדרש רוב מיוחד של 90 חברי הכנסת.

ממועד כינוס הכנסת ועד לבחירת יושב ראש קבוע, מנוהלות ישיבות המליאה על ידי יושב ראש זמני.
 עד הכנסת ה־15 – מילא את התפקיד זקן חברי הכנסת.
 בכנסות ה־16–20 – מילא את התפקיד ותיק חברי הכנסת, שאינו חבר הממשלה.
 החל מהכנסת ה־21 – ממלא את התפקיד יושב ראש הכנסת היוצאת, אם שב ונבחר לכנסת החדשה, ואם לא נבחר ממלא את התפקיד הוותיק בחברי הכנסת שאינו חבר הממשלה.

באופן מסורתי נבחר יושב ראש הכנסת מהסיעה הגדולה בכנסת ונתמך לרוב על ידי סיעות הקואליציה ולעיתים קרובות אף על ידי סיעות אחרות. בחלק מן הכנסות יושב ראש הכנסת נבחר פה אחד עקב מועמדות יחידה וללא מתנגדים או נמנעים.

במספר מקרים יושב ראש הכנסת לא היה מועמד הקואליציה: נחום ניר-רפאלקס היה יושב ראש הכנסת הראשון מאז הקמת המדינה שלא היה ממפלגת השלטון ונבחר על ידי קואליציית ניר, אשר התאגדה כקואליציית אד הוק לצורך בחירתו, בניגוד לרצון מפלגת השלטון, מפא"י, ששאפה למנות לתפקיד את ברל לוקר.

שלמה הלל היה יושב הראש מטעם המערך בממשלת הרוטציה ונשאר בתפקידו גם לאחריה. אברהם בורג, שנבחר כחבר מפלגת השלטון ב-1999, לא נמנה עם מפלגת השלטון אחרי חילופי השלטון ב-2001, במהלך כהונתה של הכנסת החמש עשרה, אם כי מפלגתו הייתה חברה באותה ממשלה.

בשנת 2006 נבחרה לראשונה אישה לתפקיד, דליה איציק מקדימה.

המשבר הפוליטי-חוקתי בכנסת ה-23

הבחירות לכנסת ה-21 היו הראשונות תחת הסעיף לפיו יושב ראש הכנסת היוצאת הוא שימלא את תפקיד יושב ראש הכנסת הזמני, ולא ותיק חברי הכנסת כבעבר. לאחר השבעת הכנסת התקיימה הצבעה ויולי אדלשטיין זכה באמון הכנסת. ראש הממשלה נתניהו לא השיג רוב של 61 ח"כים ולא הוקמה קואליציה, הכנסת פוזרה במקום להחזיר את המנדט לנשיא. בבחירות לכנסת ה-22 המפלגות לא הגיעו לכדי הקמת קואליציה והכנסת פוזרה שנית, זאת כאשר בכנסת זו מילא אדלשטיין את התפקיד באופן זמני.

לאחר הבחירות לכנסת ה-23 התגבש רוב בכנסת לבחירת יושב ראש קבוע שיחליף את היושב ראש בפועל, יולי אדלשטיין. מספר ימים לפני השבעת הכנסת הועברה פנייה רשמית בנושא מטעם מפלגת כחול לבן. יום לפני השבעת הכנסת הודיע אדלשטיין כי לא יאפשר הצבעה על החלפתו ביום השבעת הכנסת, בטענה שהחלפת יושב הראש תסכל את המשא ומתן לממשלת אחדות. בעקבות כך, הוגשו מספר עתירות לבג"ץ בדרישה לחייב את אדלשטיין לקיים את הדיון וההצבעה. היועץ המשפטי לכנסת, עו"ד איל ינון, פרסם חוות דעת בה תיאר חשש מתקלה משטרית, אך גישה זו נדחתה בדיון הראשון ובפסק הדין שניתן בהמשך בבג"ץ. השופט חנן מלצר אמר בעניין החשש מתקלה משטרית שניסיון העבר מלמד כי יושב ראש כנסת שאינו מהקואליציה יכול לעודד את עצמאות הכנסת ולאפשר לה למלא את תפקיד האיזון של הרשות המבצעת.

בפסק הדין מ-23 במרץ, בג"ץ חייב את אדלשטיין לכנס את המליאה לבחירת יושב ראש לא יאוחר מ-25 במרץ. ב-25 במרץ הודיע אדלשטיין על התפטרותו מתפקידו כיושב ראש הכנסת ונעל את ישיבת המליאה מבלי להעלות על סדר היום מינוי יושב ראש כנסת חדש.ישיבת הכנסת בה הודיע אדלשטיין על התפטרותו, באתר הכנסת  בכך הייתה אמורה ההצבעה להידחות לשבוע הבא. מאחר שעל-פי תקנון הכנסת, התפטרות יושב ראש הכנסת נכנסת לתוקף רק בחלוף 48 שעות. היועץ המשפטי לכנסת איל ינון דרש מאדלשטיין לקיים את צו בית המשפט, אך האחרון סירב ובכך הפר את צו בית המשפט. בליל אותו היום, בתגובה לעתירה נוספת, העניק בג"ץ לזקן חברי הכנסת, עמיר פרץ, את הסמכות לכנס את מליאת הכנסת לצורך קיום ההצבעה על בחירת יושב ראש כנסת חדש ומילוי צו בית המשפט.

ב-26 במרץ כינס פרץ את מליאת הכנסת וח"כ בני גנץ, שבאותה עת היה חבר הכנסת שעליו הוטל להרכיב את הממשלה, נבחר לתפקיד היושב ראש. ב-17 במאי נבחר יריב לוין ליושב ראש הכנסת במקומו של גנץ.

נשיאות הכנסת

ליושב ראש הכנסת מספר סגנים שאף הם נבחרים על ידי מליאת הכנסת. ביחד הם מהווים את נשיאות הכנסת. כאשר יושב ראש הכנסת נעדר מן הארץ או כאשר נבצר ממנו זמנית למלא את תפקידו, משמש אחד מסגניו ממלא מקום יושב ראש הכנסת (). אם מועבר יושב ראש הכנסת מתפקידו או שנבצר ממנו דרך קבע למלא את תפקידו, משמש אחד מסגניו כיושב ראש הכנסת בפועל (). את הסגן המשמש בתפקיד מבין סגני יושב ראש הכנסת בוחרת ועדת הכנסת. לממלא מקום יושב ראש הכנסת או ליושב ראש הכנסת בפועל כל הסמכויות המיוחדות בחוק ליושב ראש הכנסת, ובכלל זה לשמש כממלא מקום נשיא המדינה.

יושבי ראש הכנסת
+לא ממוסגר|50x50 פיקסלים יושבי ראש הכנסתמס'דיוקןשם
(תקופת חיים)סיעהתקופת כהונהכנסתתאריך עבריתאריך לועזי1100x100 פיקסליםיוסף שפרינצק

(1885–1959)מפא"יה' באייר ה'תש"חי"ט בשבט ה'תשי"ט

נפטר בכהונתו14 במאי 194828 בינואר 1959

נפטר בכהונתומועצת המדינה הזמניתהראשונההשנייההשלישית2105x105 פיקסליםנחום ניר
(1884–1968)אחדות העבודה - פועלי ציוןכ"ב באדר א' ה'תשי"טכ"ט בחשוון ה'תש"ך2 במרץ 195930 בנובמבר 19593110x110 פיקסליםקדיש לוז

(1895–1972)מפא"יכ"ט בחשוון ה'תש"ךז' בכסלו ה'תש"ל30 בנובמבר 195917 בנובמבר 1969הרביעיתהחמישיתהמערך הראשון
מפא"יהשישיתהעבודההמערך השני
העבודה4100x100 פיקסליםראובן ברקת
(1906–1972)ז' בכסלו ה'תש"לכ"א בניסן ה'תשל"ב
נפטר בכהונתו17 בנובמבר 19695 באפריל 1972
נפטר בכהונתוהשביעית5טקסט=|לא ממוסגר|105x105 פיקסליםישראל ישעיהו

(1908–1979)כ"ה באייר ה'תשל"בכ"ז בסיוון ה'תשל"ז9 במאי 197213 ביוני 1977השמינית6לא ממוסגר|100x100 פיקסליםיצחק שמיר

(1915–2012)הליכודחרותכ"ז בסיוון ה'תשל"זכ"ד באדר ה'תש"ם13 ביוני 197712 במרץ 1980התשיעית7104x104 פיקסליםיצחק ברמן

(1913–2013)הליכוד
המפלגה הליברליתכ"ד באדר ה'תש"םי"ח בתמוז ה'תשמ"א12 במרץ 198020 ביולי 19818102x102 פיקסליםמנחם סבידור

(1917–1988)י"ח בתמוז ה'תשמ"אט"ו באב ה'תשמ"ד20 ביולי 198113 באוגוסט 1984העשירית9לא ממוסגר|105x105 פיקסליםשלמה הלל
(1923–2021)המערך
העבודהכ"ג באלול ה'תשמ"גי"ב בכסלו ה'תשמ"ט12 בספטמבר 198421 בנובמבר 1988האחת עשרה10108x108 פיקסליםדב שילנסקי
(1924–2010)הליכודי"ב בכסלו ה'תשמ"טי"ב בתמוז ה'תשנ"ב21 בנובמבר 198813 ביולי 1992השתים עשרה11102x102 פיקסליםשבח וייס
(1935–2023)העבודהי"ב בתמוז ה'תשנ"בז' בתמוז ה'תשנ"ו13 ביולי 199217 ביוני 1996השלוש עשרה12100x100 פיקסליםדן תיכון
(1937–2024)הליכוד-גשר-צומת
הליכודז' בתמוז ה'תשנ"וכ"ג בסיוון ה'תשנ"ט24 ביוני 19967 ביוני 1999הארבע עשרה13100x100 פיקסליםאברהם בורג
(1955–)ישראל אחת
העבודהכ"ב בתמוז ה'תשנ"טט"ו באדר א' ה'תשס"ג6 ביולי 199917 בפברואר 2003החמש עשרה1499x99 פיקסליםראובן ריבלין
(1939–)הליכודי"ז באדר א' ה'תשס"גי"ט בניסן ה'תשס"ו19 בפברואר 200317 באפריל 2006השש עשרה1597x97 פיקסליםדליה איציק
(1952–)קדימהו' באייר ה'תשס"ול' בשבט ה'תשס"ט4 במאי 200624 בפברואר 2009השבע עשרה(14)99x99 פיקסליםראובן ריבלין
(1939–)הליכודה' בניסן ה'תשס"טכ"ה בשבט ה'תשע"ג30 במרץ 20095 בפברואר 2013השמונה עשרה16לא ממוסגר|99x99 פיקסליםיולי אדלשטיין

(1958–)הליכוד-ישראל ביתנו
הליכודז' בניסן ה'תשע"גא' בניסן ה'תש"ף18 במרץ 201326 במרץ 2020התשע עשרההליכודהעשריםהעשרים ואחתהעשרים ושתיים17טקסט=|96x96 פיקסליםבני גנץ
(1959–)כחול לבןחוסן לישראלא' בניסן ה'תש"ףכ"ג באייר ה'תש"ף26 במרץ 202017 במאי 2020העשרים ושלוש18טקסט=|100x100 פיקסליםיריב לוין
(1969–)הליכודכ"ג באייר ה'תש"ףד' בתמוז ה'תשפ״א17 במאי 202013 ביוני 202119טקסט=|100x100 פיקסליםמיקי לוי
(1951–)יש עתידד' בתמוז ה'תשפ״אי"ט בכסלו ה'תשפ"ג13 ביוני 202113 בדצמבר 2022העשרים וארבע(18)טקסט=|100x100 פיקסליםיריב לוין
(1969–)הליכודי"ט בכסלו ה'תשפ"גה' בטבת ה'תשפ"ג13 בדצמבר 202229 בדצמבר 2022העשרים וחמש20טקסט=|100x100 פיקסליםאמיר אוחנה
(1976–)ה' בטבת ה'תשפ"גמכהן29 בדצמבר 2022מכהן

ראו גם
הוועדה המסדרת (הכנסת)
הכנסת
מזכיר הכנסת
מנכ"ל הכנסת
סגני-יו"ר הכנסת לדורותיה
ראש הקואליציה
ראש האופוזיציה

קישורים חיצוניים

 יושב ראש הכנסת, באתר הכנסת



  אבשלום קור, באופן מילולי: יושבי ראש הכנסת והסבתא - שפרינצק, ריבלין, אוחנה, גלי צה"ל, 25 באוגוסט 2025



ביאורים

הערות שוליים

*
קטגוריה:משרות פוליטיות בישראל